laion/Wikipedia-Exotic huggingface dataset:
ארכיון הצליל והסרטים הלאומי השוודי

ארכיון הצליל והסרטים הלאומי השוודי (בשוודית: Statens ljud- och bildarkiv) הוא ארכיון בשוודיה הנועד לאסוף ולשמר את כל הסרטים והצלילים המוקלטים שהופקו במדינה. הארכיון הוקם בשנת 1979 ונוהל כמוסד עצמאי, תחת פיקוחו של משרד החינוך השוודי. על פי החוק, כל הפקת מדיה בשוודיה, ובין היתר, תוכניות טלוויזיה, מחויבים יוצריה למסור עותק שלה לארכיון. אוספי הארכיון מורכבים גם מחומרים של תורמים פרטיים וגם חומרים של תאגיד השידור השוודי. הארכיון עוסק רבות בדיגיטציה, ורבים מחומריו הועברו לפורמט דיגיטלי. ב-2008 עבר הארכיון להיות מוחזק על ידי הספרייה הלאומית של שוודיה. ספריית מוזיקה אתר האינטרנט הרשמי של ארכיון הצליל והסרטים הלאומי השוודי About Filmarkivet.se Filmarkivet.se — Hundra år i rörliga bilder, www.filmarkivet.se
ארנלדו טאמאיו מנדס

ארנלדו טאמאיו מנדס (בספרדית: Arnaldo Tamayo Méndez; ‏נולד ב־29 בינואר 1942) הוא קוסמונאוט קובני, שטס לחלל במשימה במסגרת תוכנית אינטרקוסמוס. ארנלדו טאמאיו מנדס נולד גואנטנמו, קובה. הוא התגייס לחיל האוויר הקובני, ותחילה שירת בתפקיד טכני. בהמשך הוא למד טייס בברית המועצות. בשנת 1978 נכלל ביחידת הקוסמונאוטים. בשנת 1981 הוא ביצע טיסה בחללית סויוז 38 לצד יורי רומננקו. במהלך טיסה זו הוא ביצע מספר מחקרים. לאחר סיום הטיסה חזר לקובה והמשיך לשרת בחיל האוויר. במשך מספר שנים הוא היה אחראי על שיתוף פעולה בינלאומי של חיל האוויר הקובני. מדיה וקבצים בנושא ארנלדו טאמאיו מנדס בוויקישיתוף תקציר נתונים באתר ספייספאקטס(הקישור אינו פעיל) נתונים מאנציקלפדיית החלל ארנלדו טאמאיו מנדס, באתר אנציקלופדיה בריטניקה (באנגלית)
קרנוזאוריה

קרנוזאוריה (שם מדעי: Carnosauria) היא קבוצה גדולה של דינוזאורים תרופודים שחיו בין היורה התיכון לקרטיקון העליון. מיני קבוצה זו כוללים מיני טורפים גדולים כמו האלוזאורוס ודינואורים ממשפחת האלוזאוריים, וכן חלק מהדינוזאורים הטורפים הגדולים ביותר כמו הגיגאנוטוזאורוס והקרכרודונטוזאורוס ממשפחת הקרכרודונטוזאוריים. במקור הם לא נחשבו למשפחות קרובות. רק ב-1920 כמה מדענים קיבצו את המשפחות הללו בקבוצה על סמך דמיון בצורת שלדם. לדינוזאורים אלה היו לסתות גדולות, חלל עיניים גדול יחסית ולעיתים בליטה מעל העיניים והיו להם עצמות ירך ארוכות יותר מהשוקיים, כך שהם היו יותר מסיביים מזריזים והיו צריכים לארוב לטרפם או שאולי היו אוכלי נבלות. קבוצה אלוזאורים (Allosauroidea) סוג ארקטופוס (Erectopus) משפחה מטריאכאנטוזאוריים (Metriacanthosauridae) קבוצה Allosauria משפחה אלוזאוריים (Allosauridae) קבוצה Carcharodontosauria סוג Datanglong משפחה קרכרודונטוזאוריים (Carcharodontosauridae) משפחה נאוונאטוריים (Neovenatoridae) מדיה וקבצים בנושא קרנוזאוריה בוויקישיתוף קרנוזאוריה, באתר אנציקלופדיה בריטניקה (באנגלית) ד"ר תומאס ר. הולץ הבן, Lecture 22 Theropoda I: Dinosaurs Red in Tooth and Claw, מתוך הקורס גאולוגיה 104: דינוזאורים, 2021, באתר יוטיוב (באנגלית) ד"ר תומאס ר. הולץ הבן, Lecture 22 Theropoda I (concl.): Spinosaurids & Carnosaurs, מתוך הקורס גאולוגיה 104: דינוזאורים, 2021, באתר יוטיוב (באנגלית)
אלוזאורים

אלוזאורים (שם מדעי: Allosauroidea) היא על-משפחה גדולה של דינוזאורים תרופודים מקבוצת הקרנוזאוריה שחיו בין היורה התיכון לקרטיקון העליון. בני הקבוצה הם דינוזאורים הקרובים לאלוזאורוס ובעלי תכונות דומות, בין השאר מבנה לסתות רחב, חלל עיניים גדול ולעיתים בליטה מעל העיניים ועצמות רגליים גדולות. דינוזאורים אלה היו טורפי-על בולטים שכנראה צדו ממארב או שניזונו מנבלות. הם כללו כמה מהגדולים שבדינוזאורים הטורפים כמו הגיגאנוטוזאורוס והקרכרודונטוזאורוס ממשפחת הקרכרודונטוזאוריים. הם היו נפוצים במרבית אסיה, חלק מאירופה, אמריקה הצפונית והדרומית וכמה מינים חיו באפריקה, לרוב ליד מקווי מים. סוג Asfaltovenator סוג קוהאננוזאורוס (Xuanhanosaurus)? סוג ארקטופוס (Erectopus) סוג יונקוילוזאורוס (Unquillosaurus)? משפחה מטריאכאנטוזאוריים (Metriacanthosauridae) משפחה פיאטזקזאוריים (Piatnitzkysauridae)? קבוצה מגרפטוריים (Megaraptoridae)? קבוצה Allosauria משפחה אלוזאוריים (Allosauridae) קבוצה Carcharodontosauria סוג Datanglong סוג Lusovenator סוג Siamraptor סוג Ulughbegsaurus משפחה קרכרודונטוזאוריים (Carcharodontosauridae) משפחה נאוונאטוריים (Neovenatoridae) מדיה וקבצים בנושא אלוזאורים בוויקישיתוף אלוזאורים, באתר האנציקלופדיה של החיים (באנגלית)
ספריית אוניברסיטת יאשי

ספריית אוניברסיטת יאשי (ברומנית: Biblioteca Centrală Universitară din Iaşi) היא ספרייה אקדמית באוניברסיטת יאשי. הספרייה הוקמה ב-8 בנובמבר 1839, ונפתחה ב-23 בנובמבר 1841, בתחילה שימשה כספריית בית ספר וספרייה ציבורית. בשנת 1860 עם הקמת האוניברסיטה החלה לשמש כספרייה של המקום. לאחר מלחמת העולם השנייה גדל מספר הפריטים בספרייה ל-1,500,000. באוספים נכללים אינקונבולים וספרים נדירים. לאחר המלחמה עברה הספרייה לבניין אחר. בין מנהלי הספרייה נמנים מיכאי אמינסקו ובוגדן פטריצ'ייקו חאשדאו. מדיה וקבצים בנושא ספריית אוניברסיטת יאשי בוויקישיתוף אתר האינטרנט הרשמי של ספריית אוניברסיטת יאשי (ברומנית) ספריית אוניברסיטת יאשי, ברשת החברתית פייסבוק ערך זה הוא קצרמר בנושא ספריות ובנושא רומניה. אתם מוזמנים לתרום לוויקיפדיה ולהרחיב אותו.
טימוסתנס

טימוסתנס מרודוס (ביוונית עתיקה: Τιμοσθένης) היה נווט וגאוגרף ביון העתיקה בתחילת המאה ה-3 לפנה"ס. הוא כתב מדריך מסע ימי בן עשרה כרכים, שאבד אך שצוטט רבות ביצירות אחרים. בעשור שבין 280 ל-270 לפני הספירה, שימש כאדמירל וקברניט בצי הספינות של תלמי השני מלך מצרים התלמיית. בזכות מעמדה של מצרים העתיקה כמעצמה ימית, ובהסכמת בני קרתגו, יזם משלחת תגליות והגיע עד עמודי הרקולס (מצר גיברלטר) תוך כדי רישום המרחקים בין הנמלים. על בסיס מסעות אלה כתב ספר בשם "אודות הנמלים" (ביוונית עתיקה Περὶ λιμένων) שאבד. בספר תיאר מסע היוצא מחופי מצרים ומתקדם בניגוד לכיוון השעון לאורך חופי אסיה עד פונטוס שבאסיה הקטנה, משם לתראקיה והגיע בספרו החמישי ליוון. הספר שנחשב לאופוס מגנום שלו, היה מוערץ וצוטט על ידי משוררים כאפולוניוס מרודוס וגאוגרפים כארטוסתנס וסטראבון. שני ספרים נוספים שכתב אף הם אבדו: "אודות האיים" (ביוונית עתיקה 'Περί νήσων') בו תיאר את קפריסין, סנטוריני, סיציליה ומספר רב של איים בין לסבוס לחופי הים היוני ובהם קפלוניה ו"מדידות מרחקים" (ביוונית עתיקה 'Σταδιασμοί'), ספר בו תיאר נתיבים ימיים עם תמצית מיצירתו המרכזית בליווי מפות וכיווני הרוח. במפות ציין טימוסתנס את האי רודוס במרכז, וכך המשיכו הבאים אחריו כמחווה לו. לפי הגאוגרף היווני אגטמרו, טימוסתנס שינה את שושנת הרוחות כך שיהיו בה 12 כיוונים במקום 8 והחל להשתמש בה לניווט ולא רק לשימוש מטאורולוגי של תיאור כיוון הרוח. נקודת הייחוס הייתה האי רודוס. ארבעת כיווני הרוחות המרכזיים לא השתנו. לעומת זאת, ארבעת כיווני הרוחות המשניים: צפון-מזרח, דרום-מזרח, דרום-מערב וצפון-מערב הוחלפו בשמונה כיוונים. נוספו ארבעה שמות חדשים וכיוונם המקורי של חלק מהשמות שונה כך שאינו הולם לחלוטין את משמעותם המילולית. 12 הכיוונים הם: צפון - אפרקטיאס. פירוש: צפון. מצביע לעבר תראקיה ולשבטי הסקיתים. צפון-צפון-מזרח - בוריאס. פירוש: רוח צפונית אך מצביע יותר מזרחה לעבר מושבות אסיה הקטנה ולדרום רוסיה מקום מושבם של הסרמטים. צפון-מזרח-מזרח - קאיקיאס. פירוש: רוח צפון-מזרחית אך מצביע יותר מזרחה לכיוון הים הכספי. מזרח - אפליוטס. פירוש: רוח מזרחית. לכיוון באקטריה שבמרכז אסיה. דרום-מזרח-מזרח - יורוס. פירוש: אל הרוח המזרחית וסימל רוח דרום-מזרחית אך כאן מצביע עוד יותר דרומה לנהר האינדוס ולהודו. דרום-דרום-מזרח - יורונטוס. פירוש: דרום-מזרח אך מכוון דרומה יותר לים האדום ואתיופיה. דרום - נוטוס. פירוש: רוח הדרום. מצביע למצרים ולנוביה. דרום-דרום-מערב - ליבונטוס. פירוש: דרום-מערב אך מצביע מעט דרומה. מצביע לכיוון לוב ולשבט בֶּרְבֵּרִי שישב באזור פזאן. דרום-מערב-מערב - ליפס. פירוש: דרום-מערב אך מצביע מערבה יותר לעבר נומידיה במגרב של היום מערב - זפירוס. פירוש: רוח מערבית. מצביע לעבר עמודי הרקולס. צפון-מערב-מערב - ארגסטס. פירוש: רוח צפון-מערב אך מצביע מערבה יותר לחצי האי האיברי. צפון-צפון-מערב - תראסקיאס. מצביע למערב אירופה לכיוון העמים הקלטים. Amir D. Aczel, The Riddle of the Compass: The Invention that Changed the World, New York, Harcourt, 2001 (ISBN 9780151005062) אפרקטיאס, יורונטוס, ליבונטוס, תראסקיאס Harry Thurston Peck, Harpers Dictionary of Classical Antiquities (1898), Ventus, www.perseus.tufts.edu
ברנארד ברודי

ברנארד ברודי (באנגלית: Bernard Brodie‏; 20 במאי 1910 – 24 בנובמבר 1978), אסטרטג צבאי יהודי אמריקאי. נחשב לחלוץ בתחום האסטרטגיה בעידן הנשק הגרעיני. ברודי, הידוע כ"קלאוזביץ האמריקני", היה הארכיטקט החלוץ באסטרטגית ה"הרתעה הגרעינית". ברודי ניסה לברר במדויק את תפקידו וערכו של הנשק הגרעיני כבר מיד לאחר שימושו המבצעי הראשוני בעת המתקפה על הערים היפניות הירושימה ונגסאקי. ברודי היה הבן השלישי מתוך ארבעת ילדיהם של מקס ואסתר (לבית בלוך) ברודי. במהלך מלחמת העולם השנייה שירת ברודי ביחידות עורפיות של הצי האמריקני. בראשית הקריירה שלו התמקד ברודי בהיסטוריה והאסטרטגיה של הימיה. את ההחלטה לעבור לתחום האסטרטגיה הגרעינית קיבל ברודי בעקבות הטלת הפצצות הגרעיניות על יפן. בראשית שנות ה-50 עזב ברודי את האקדמיה והחל לעבוד בתאגיד ראנד. יחד עם קבוצה של אסטרטגים מפורסמים, ביניהם הרמן קהאן, פיתח את יסודות האסטרטגיה הגרעינית והקונבנציונלית המודרנית. עוצמת הימיה בתקופת המכונות (1943) הנשק המוחלט (1946) הנשק המוחלט: אנרגיה אטומית וסדר עולמי (1946) האסטרטגיה בתקופת הטילים (1959) מלחמה ופוליטיקה (1973) ברנארד ברודי, באתר פרויקט הגנאלוגיה במתמטיקה ברנארד ברודי, באתר אנציקלופדיה בריטניקה (באנגלית) בארנארד ברודי (1910-1978), דף שער בספרייה הלאומית
מגלוזאורים

מגלוזאורים (שם מדעי: Megalosauroidea) היא קבוצה של דינוזאורים תרופודים גדולים הכוללים 3 משפחות שחיו מאמצע היורה עד לסוף הקרטיקון לפני 170-85 מיליון שנה. הם השתייכו לקבוצת הטטנורים. לבני המשפחה היו לסתות דקות יחסית ומלאות שיניים וייתכן שהם הותאמו לחיים על חופי ימים או נהרות ושלו מהם דגים או אף זוחלים ימיים קטנים. הגדול שבבני הקבוצה היה הספינוזאורוס שהיה גדול התרופודים והגדול שבכל טורפי היבשה אי-פעם. הוא הגיע לאורך של 6-18 מטר ולמשקל 7-20 טון. משפחה פיאטזקזאוריים (Piatnitzkysauridae) קבוצה Megalosauria סוג סטריפטוספונדילוס (Streptospondylus) משפחה מגלוזאוריים (Megalosauridae) משפחה ספינוזאוריים (Spinosauridae) מדיה וקבצים בנושא מגלוזאורים בוויקישיתוף ד"ר תומאס ר. הולץ הבן, Lecture 22 Theropoda I (concl.): Spinosaurids & Carnosaurs, מתוך הקורס גאולוגיה 104: דינוזאורים, 2021, באתר יוטיוב (באנגלית)
כלבם של בני בסקרוויל (סרט, 1983)

כלבם של בני בסקרוויל (באנגלית: The Hound of the Baskervilles) הוא סרט טלוויזיה בריטי משנת 1983 בבימויו של דאגלס היקוקס ובכיכובם של איאן ריצ'רדסון בתפקיד שרלוק הולמס ודונלד צ'רצ'יל בתפקיד דוקטור ג'ון ווטסון. הסרט מבוסס על הרומן "כלבם של בני בסקרוויל" מאת ארתור קונאן דויל. ב-1982 המפיק האמריקאי סיי ויינטרוב שיתף פעולה עם המפיק האנגלי אוטו פלסצ'קס כדי ליצור שישה עיבודים לטלוויזיה של סיפורי שרלוק הולמס. צ'ארלס אדוארד פוגו גויס לכתיבת התסריטים. אבל נוצרו סרטים רק לשניים מהסיפורים "חותם הארבעה" ו"כלבם של בני בסקרוויל", לפני שהחלו שידורי סדרת הטלוויזיה "שרלוק הולמס" של טלוויזיית גרנדה ב-1984. סרט שלישי בשם "Hands of a Murderer" צולם בסופו של דבר בכיכובו של אדוארד וודוורד בדמות שרלוק הולמס וג'ון הילרמן בדמות דוקטור ווטסון. דנהולם אליוט שגילם בסרט זה את ד"ר מורטימר שיחק לפני כן בתפקיד סטפלטון בקומדיה הפרודית של הסיפור בכיכובם של דאדלי מור ופיטר קוק. הוא הופיע עם קוני בות' גם בסרט "The Strange Case of the End of Civilization as We Know It". בות' עצמה שיחקה ב-1987 בסרט "שובו של שרלוק הולמס". חלק גדול מהמבטא האמריקאי של מרטין שו הוא דיבוב של שחקן אחר שנוסף בפוסט-פרודקשן איאן ריצ'רדסון – שרלוק הולמס דונלד צ'רצ'יל – ד"ר ג'ון ווטסון מרטין שו – סר הנרי בסקרוויל ניקולס קליי – ג'ק סטפלטון גליניס ברבר – בריל סטפלטון בריאן בלסד – ג'פרי ליונס אלינור ברון – גברת ברימור אדואד ג'וד – ברימור קוני בות' – לורה ליונס דנהולם אליוט – ד"ר מורטימר רונלד לייסי – המפקח לסטרייד דייוויד לנגטון – סר צ'ארלס בסקרוויל המשימה של המפקח לסטרייד היא לעצור את סלדון. שלא כמו בגרסאות קודמות מתברר שהוא זה שעצר את סלדון. ג'פרי ליונס, הדמות שמגלם בריאן בלסד, לא מופיעה ברומן. בסרט ליונס מוצג כחשוד, והוא אף נאסר על רצח אשתו. הוא משתחרר אחרי שהולמס פותר את התעלומה. בסרט לורה ליונס מתה, כשהרוצח חונק אותה כדי להסתיר את זהותו. ברומן היא לא מתה. "כלבם של בני בסקרוויל", במסד הנתונים הקולנועיים IMDb (באנגלית) "כלבם של בני בסקרוויל", באתר נטפליקס "כלבם של בני בסקרוויל", באתר AllMovie (באנגלית) "כלבם של בני בסקרוויל", באתר Rotten Tomatoes (באנגלית) "כלבם של בני בסקרוויל", באתר אידיבי "כלבם של בני בסקרוויל", במסד הנתונים הקולנועיים KinoPoisk (ברוסית) Sherlock Holmes Society of London Archived 29 September 2011 at the Wayback Machine. Barnes, Alan (2011). Sherlock Holmes on Screen. Titan Books. pp. 256–259. ISBN 9780857687760. The hound of the Baskervilles: another adventure of Sherlock Holmes by Sir Arthur Conan Doyle, Christopher Frayling
פיאטזקזאוריים

פיאטקזאוריים (שם מדעי: Piatnitzkysauridae) היא משפחה של דינוזאורים תרופודים שחיו ביורה באמריקה הדרומית ואמריקה הצפונית והיו מבין הגדולים שבבני תקופתם, בייחוד בדרום אמריקה. מינים אלה היו בעלי גוף מגושם, רגליים קצרות יחסית ולסתות קצרות שהזכירו לסתות של אבליזאוריים, אך הם לא היו קרובים אליהם. הם גם הזכירו מעט אלוזאוריים בעיקר בצורת הגולגולת, אם כי מחשיבים אותם לקרובי המגלוזאוריים האירואסייתים. דינוזאורים אלה היו מטורפי העל בתקופתם והם ניזונו מטרף איטי ולעיתים גם נמצאו לצד חופי ימים או נהרות. הגדול שבהם היה הפיאטניצקיזאורוס שהגיע לאורך 4.3 מטר ולמשקל של 400 ק"ג. במשפחה זו קיימים רק שלושה סוגים שחלקם נמצאים במחלוקת מדעית: סוג Condorraptor סוג מארשוזאורוס (Marshosaurus) סוג פיאטניצקיזאורוס (Piatnitzkysaurus) מדיה וקבצים בנושא פיאטזקזאוריים בוויקישיתוף
יוסיפ פיבאריץ'

יוסיפ פיבאריץ' (בקרואטית: Josip Pivarić; נולד ב-30 בינואר 1989) הוא כדורגלן עבר קרואטי ששיחק בעמדת מגן שמאלי. פיבאריץ' התחיל את הקריירה שלו במחלקת הנוער של דינמו זאגרב. בקיץ 2008 הושאל ללוקומוטיבה זאגרב, בה שיחק ארבע עונות כשחקן מושאל. בינואר 2009 חתם לשבע עונות וחצי בדינמו זאגרב. בינואר 2012 פיבאריץ' חזר לדינמו זאגרב. ב-25 בפברואר 2012 פיבאריץ' ערך את הופעת הבכורה שלו בקבוצה בניצחון 0–3 נגד קראלווץ. ב-21 באפריל 2012 הבקיע את שער הבכורה שלו בקבוצה בתיקו 1-1 נגד רייקה. בספטמבר 2015 הבקיע בניצחון 1–2 נגד ארסנל במסגרת שלב הבתים של ליגת האלופות. בינואר 2016 נפצע ברצועת הברך במהלך משחק ידידות נגד סטרומסגודסט וגמר את העונה והחמיץ בנוסף את יורו 2016. ב-6 ביולי 2016 חזר לשחק כדורגל במשחק הידידות נגד פ.צ. קופנהגן. ב-8 באוגוסט 2017 חתם לשלוש עונות בדינמו קייב מליגת העל האוקראינית. ב-1 באוקטובר 2020, פיבאריץ' חזר ללוקומוטיבה זאגרב. ב-14 באוגוסט 2013 פיבאריץ' ערך את הופעת הבכורה שלו בנבחרת קרואטיה בניצחון 2–3 נגד ליכטנשטיין. פיבאריץ' השתתף עם הנבחרת במונדיאל 2018, בו הגיע עד לגמר בו הפסידה לצרפת. דינמו זאגרב ליגת העל הקרואטית: 2011/2012, 2012/2013, 2013/2014, 2014/2015, 2015/2016 הגביע הקרואטי: 2011/2012, 2014/2015, 2015/2016 הסופר קאפ הקרואטי: 2013 מדיה וקבצים בנושא יוסיפ פיבאריץ' בוויקישיתוף יוסיפ פיבאריץ', ברשת החברתית אינסטגרם יוסיפ פיבאריץ', באתר Transfermarkt יוסיפ פיבאריץ', באתר Soccerway יוסיפ פיבאריץ', באתר WorldFootball.net יוסיפ פיבאריץ', באתר National Football Teams יוסיפ פיבאריץ', באתר FootballDatabase.eu
פיליפ ברדאריץ'

פיליפ ברדאריץ (בקרואטית: Filip Bradarić; נולד ב-11 בינואר 1992) הוא כדורגלן קרואטי המשחק בעמדת הקשר בקבוצת זרינסקי מוסטאר. ברדאריץ' התחיל את הקריירה שלו במחלקת הנוער של היידוק ספליט. בקיץ 2011 הושאל לפרימוראץ 1929 בה שיחק שתי עונות. בקיץ 2013 חזר להיידוק. ב-13 ביולי 2013 ערך את הופעת הבכורה שלו בקבוצה בניצחון 1–5 נגד זאדאר. ב-3 בפברואר 2015 ברדאריץ' חתם לשלוש וחצי עונות ברייקה. בעונת 2016/2017 היה שותף לזכייה של הקבוצה באליפות הראשונה בתולדותיה, וב-5 במאי 2017 האריך את חוזהו בקבוצה עד 2020. ב-3 באוגוסט 2018 חתם לחמש עונות בקליארי מהסרייה א'. ב-2 בספטמר 2019, ברדאריץ' הושאל להיידוק ספליט עד לסיום העונה. ב-24 בינואר 2020, ברדאריץ' חתם בסלטה ויגו ועוד לאחר מכן הושאל לאל-עין. בקיץ 2021, ברדאריץ' חתם באל-אהלי. בנובמבר 2016 זומן לסגל נבחרת קרואטיה לקראת המשחקים נגד איסלנד וצפון אירלנד. ב-15 בנובמבר 2016 ערך את הופעת הבכורה שלו בנבחרת במשחק נגד צפון אירלנד. פרימוארץ 1929 הליגה הקרואטית השלישית: 2011/2012 רייקה ליגת העל הקרואטית: 2016/2017 הגביע הקרואטי: 2016/2017 מדיה וקבצים בנושא פיליפ ברדאריץ' בוויקישיתוף פיליפ ברדאריץ', ברשת החברתית אינסטגרם פיליפ ברדאריץ', באתר Transfermarkt פיליפ ברדאריץ', באתר Soccerway פיליפ ברדאריץ', באתר WorldFootball.net פיליפ ברדאריץ', באתר National Football Teams פיליפ ברדאריץ', באתר FootballDatabase.eu
מנירפטורים

מנירפטורים (שם מדעי: Maniraptora) היא קבוצה של דינוזאורים מקבוצת הטטנורים שנחשבים לקרובים ביותר לעופות המודרניים וצורתם דומה מעט אליהם. כמה ממינים אלה אפילו נמצאו בעלי כסות נוצות לגופם. בני קבוצה זו הם דו-רגליים בעלי לסתות קצרות שלעיתים חסרי שיניים, זרועות ארוכות וזנב ארוך. חלק ממינים אלה היו בעלי גוף גדול כמו התריזינוזאוריים ואילו אחרים היו קטנים ביותר ולמעשה הקטנים שבמיני הדינוזאורים. חלק מהם כמו המיקרורפטור ומיני דרומאוזאוריים החלו לדאות מבין העצים ולבסוף כמה ממיני הקבוצה הפכו לעופות הראשונים. סוג ללא מקור אלופטריקס (Elopteryx) סוג קקורו (Kakuru) סוג יברלנדיה (Yaverlandia) קבוצה אלברזאוריה (Alvarezsauria) על-משפחה Alvarezsauroidea משפחה אלברזאוריים (Alvarezsauridae) קבוצה תריזינוזאוריה (Therizinosauria) על-משפחה Therizinosauroidea משפחה אלקסזאוריים (Alxasauridae) משפחה תריזינוזאוריים (Therizinosauridae) קבוצה פנרפטורה (Pennaraptora) קבוצה אובירפטורוזאוריה (Oviraptorosauria) משפחה קאודיפטריים (Caudipteridae) קבוצה Caenagnathoidea משפחה אבימימיים (Avimimidae) משפחה קנגנתיים (Caenagnathidae) משפחה אובירפטוריים (Oviraptoridae) קבוצה פאראבס (Paraves) קבוצה Eumaniraptora משפחה דרומאוזאוריים (Dromaeosauridae) משפחה טרודוניים (Troodontidae) קבוצה אביאלאה (Avialae) משפחה סקנסוריופטריגיים (Scansoriopterygidae) משפחה ארכיאופטריקיים (Archaeopterygidae) משפחה אנכיאורניטיים (Anchiornithidae) קבוצה Euavialae קבוצה אורניתורה (Ornithurae) מחלקה עופות (Aves) מדיה וקבצים בנושא מנירפטורים בוויקישיתוף מנירפטורים, באתר האנציקלופדיה של החיים (באנגלית) ד"ר תומאס ר. הולץ הבן, Lecture 24 Theropoda III Maniraptora: The Feathered Dinosaurs, מתוך הקורס גאולוגיה 104: דינוזאורים, 2021, באתר יוטיוב (באנגלית) ד"ר תומאס ר. הולץ הבן, Lecture 25 Theropoda IV Avialae: The Flying Dinosaurs, מתוך הקורס גאולוגיה 104: דינוזאורים, 2021, באתר יוטיוב (באנגלית) ד"ר תומאס ר. הולץ הבן, Lecture 26 Dinosaurs Take Flight!, מתוך הקורס גאולוגיה 104: דינוזאורים, 2021, באתר יוטיוב (באנגלית)
רומן סאיס

רומן סאיס (בצרפתית: Romain Saïss, בערבית: رومان سايس; נולד ב-26 במרץ 1990) הוא כדורגלן מרוקאי-צרפתי המשחק בעמדת הבלם בא-שבאב ובנבחרת מרוקו. סאיס נולד לאב צרפתי ממוצא מרוקאי ולאם צרפתייה. הוא החל את הקריירה שלו בקבוצת הכדורגל ואלנס. בקיץ 2011 הצטרף לקלרמון מהליגה הצרפתית השנייה, בה שיחק שנתיים. בקיץ 2013 חתם בלה הבר גם בה שיחק שנתיים. ב-3 ביולי 2015 חתם לשנתיים באנז'ה, העולה החדשה לליגת העל הצרפתית. ב-30 באוגוסט 2016 עבר לאנגליה וחתם לארבע שנים בוולברהמפטון וונדררס מהפוטבול ליג צ'מפיונשיפ. ב-17 בספטמבר 2016 ערך את הופעת הבכורה שלו בקבוצה בניצחון 0–2 נגד ניוקאסל יונייטד. ב-30 בספטמבר 2017 הבקיע את שער הבכורה שלו בקבוצה בניצחון 0–4 נגד בורטון אלביון. סאיס היה שותף לחזרה של וולבס לפרמייר ליג בסיום עונת 2017/2018. ב-17 ביוני 2022 חתם סאיס לארבע שנים בבשיקטש הטורקית. ב-6 באוגוסט ערך הופעת בכורה בקבוצה, בניצחון 0–1 על קייסריספור. ב-24 ביולי 2023 חתם לשנתיים באל-סד הקטרית. לאחר 3 הופעות בלבד באל-סד, בספטמבר 2023 הושאל לאל שבאב הסעודית. סאיס, שנולד בצרפת החליט לייצג את מרוקו, ארץ מוצאם של הוריו. בנובמבר 2012 ערך את הופעת הבכורה שלו בנבחרת מרוקו בהפסד 0–1 לטוגו. ב-20 בינואר 2017 הבקיע את שער הבכורה שלו בנבחרת בניצחון 1–3 נגד טוגו. סאיס השתתף עם מרוקו בגביע אפריקה לאומות 2017 ובמונדיאל 2018. נכלל בסגל נבחרת מרוקו לטורניר מונדיאל 2022. נכלל בסגל נבחרת מרוקו לטורניר גביע אפריקה לאומות 2023. וולברהמפטון וונדררס פוטבול ליג צ'מפיונשיפ: 2017/2018 מדיה וקבצים בנושא רומן סאיס בוויקישיתוף רומן סאיס, באתר Transfermarkt רומן סאיס, באתר Soccerway רומן סאיס, באתר BDFutbol רומן סאיס, באתר WorldFootball.net רומן סאיס, באתר National Football Teams רומן סאיס, באתר FootballDatabase.eu لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית) CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
גלריה אלון שגב

"גלריה אלון שגב" היא גלריה לאמנות שנוסדה בשנת 2000 בתל אביב-יפו. גלריה אלון שגב נפתחה בשנת 2000 בחלל בבניין שדרות שאול המלך 23. בשנת 2009 עברה הגלריה לחלל חלל ששכן בשדרות רוטשילד מס' 6. באוגוסט 2018 עברה הגלריה לחלל בן כ-400 מ"ר בדרום תל אביב-יפו, במבנה המשותף לה ולגלריה גורדון. הגלריה מייצגת אמנים ישראלים כטל מצליח, מאיה גולד, גדעון רובין ואחרים. הגלריה מציגה תערוכות מתחלפות של אמני הגלריה ואמנים נוספים. על התערוכות הבולטות נמנית התערוכה "The Country" של סיגלית לנדאו, שהוצגה בגלריה בשנת 2002 וזכתה לכמות שיא של מבקרים בתערוכה לתקופה. על פי הערכות ביקרו בתערוכה כ־15 אלף איש. מדיה וקבצים בנושא גלריה אלון שגב בוויקישיתוף אתר האינטרנט הרשמי של גלריה אלון שגב אביטל בורג, אלון שגב עוברת לרוטשילד, באתר הארץ, 25 בנובמבר 2009 גלריה גורדון וגלריה אלון שגב עוברות לדרום תל אביב, ערב רב, 29 באוגוסט 2018 מיטל רז, חשיפה לדרום: האם שוק הגלריות המנותק מתעורר סוף סוף?, באתר Time Out תל אביב, 20 בספטמבר 2018 גלריה אלון שגב (תל אביב), דף שער בספרייה הלאומית ראו: סיגלית לנדאו: הפתרון האינסופי", באתר מארב, 23 בדצמבר 2004 ראו: נטע הלפרין, עכבר העיר אונליין, סיגלית לנדאו: "אני תקועה בישראל", באתר הארץ, 17 בפברואר 2012
הקברניטים

הקברניטים היא סדרה תיעודית ישראלית שיצר והגיש רביב דרוקר, העוקבת אחר ההחלטות הגורליות של ראשי ממשלות ישראל. הסדרה כללה 6 פרקים, ושודרה החל מ-16 באפריל עד 29 במאי 2018 בערוץ עשר. בכל פרק הציג רביב דרוקר אחד מראשי ממשלת ישראל שקיבל החלטות גורליות, החלטות שעניינן חיים או מוות, מלחמה או שלום. בכל פרק הוצג ראש ממשלה אחר. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית אתר האינטרנט הרשמי של הקברניטים "הקברניטים", במסד הנתונים הקולנועיים IMDb (באנגלית) הקברניטים, במיזם "אישים" לתיעוד היצירה הישראלית הקברניטים באתר הקרן החדשה לקולנוע וטלוויזיה נועה פרייס‏, רייטינג יומי: הו רב חובל, קברניט שלי, באתר וואלה, 17 באפריל 2018 אלכסנדר כץ, בן גוריון על הגל: 'הקברניטים' של דרוקר ממשיכה לנצח את רשת, באתר אייס, 24 באפריל 2018 נועה פרייס‏, רייטינג יומי: 41% צפו בנאום נתניהו במהדורות החדשות, באתר וואלה, 1 במאי 2018 אלכסנדר כץ, גמר חמוץ-מתוק: 16.4% לניצחון של תומר אומנסקי בבייק אוף, באתר אייס, 8 במאי 2018 נועה פרייס‏, רייטינג יומי: כמה רחוק? לא ממש, באתר וואלה, 23 במאי 2018 אלכסנדר כץ, יום סוער בדרום הארץ: 37% רייטינג למהדורות החדשות, באתר אייס, 30 במאי 2018
אלברזאוריה

אלברזאוריה (שם מדעי: Alvarezsauria) היא קבוצה של דינוזאורים מקבוצת המנירפטורים הקרובים לעופות המודרניים ונחשבים לקרובים גם לאובירפטורוזאורים והאורניתומימיים. מינים אלה הם קטנים יחסית לדינוזאורים וחלקם היו מכוסי נוצות כנראה. היו להם טפרים גדולים אך בודדים ברגליהם הקדמיות ולסתות חסרות שיניים, איתם כנראה ניזונו מזרעים או מטרמיטים ונמלים. הגדול מבני קבוצה זו היה ההפלוכירוס (Haplocheirus) שהגיע לאורך 2 מטר. דינוזאורים אלה חיו באמריקה הצפונית, אמריקה הדרומית ובאסיה, שם נמצאו רבים מהם בחפירות בסין ובמדבר גובי. סוג Aorun סוג Haplocheirus סוג Bannykus סוג Tugulusaurus סוג Xiyunykus סוג Alnashetri משפחה אלברזאוריים (Alvarezsauridae) מדיה וקבצים בנושא אלברזאוריה בוויקישיתוף אלברזאוריה, באתר האנציקלופדיה של החיים (באנגלית)
המתמודדים

המתמודדים היא תוכנית טלוויזיה תיעודית ישראלית שעלתה לשידור ב-23 בדצמבר 2018 בערוץ כאן 11. התוכנית עוקבת אחר מתמודדים לראשות העיר במהלך קמפיין הבחירות בשנת 2018 בערים ערד, הוד השרון, מעלות-תרשיחא ותל אביב-יפו. בתוכנית מתלווה ענת גורן אל מאחורי הקלעים של הקמפיינים, ומנסה לבחון כיצד מנסים המתמודדים למשוך קולות בתקווה לנצח בבחירות. אסף הראל התמודד על ראשות העיר תל אביב-יפו. ארקדי פומרנץ – התמודד וזכה בסיבוב השני בבחירות לראשות העיר מעלות-תרשיחא. איש "ישראל ביתנו", שבזכות העולים הוותיקים ובחבירה לתושבים הערבים שמתגוררים בעיר הצליח להביס את שלמה בוחבוט, ראש העיר למשך 42 שנה. משה חנוכה – עורך דין שהתמודד על ראשות העיר הוד השרון. חנוכה, אחד המתמודדים הצעירים בבחירות, נבחר להיות המועמד המקומי מטעם "המחנה הציוני". במהלך מסע הבחירות הסניף המקומי של המפלגה נמנע מלתמוך בו. ניסן בן חמו ומשה אדרי - המתמודדים על ראשות העיר ערד. אדרי מנסה בפעם החמישית להיבחר לתפקיד ראש העיר, ומולו, ניסן בן חמו איש "יש עתיד", שנבחר לכהן שוב בתפקיד ראש העיר. אתר האינטרנט הרשמי של המתמודדים המתמודדים | כאן, באתר כאן-תאגיד השידור הישראלי(הקישור אינו פעיל) אתר האינטרנט הרשמי של התוכנית אריאנה מלמד, ענת גורן מציגה: איזה מצחיקים האנשים בפריפריה, באתר הארץ, 23 בדצמבר 2018 נדב מנוחין‏, קרנבל מקומי: "המתמודדים" היא קומדיה מדהימה, רק חבל שהבדיחה היא עלינו, באתר וואלה, 24 בדצמבר 2018 סמדר שילוני, "המתמודדים": לגחך על המצב במקום להתייאש ממנו, באתר ynet, 24 בדצמבר 2018 אריאל ימיני, יוצרת הסרט "המועמדים" על מערכת הבחירות בעיר: "התפוצץ בהוד השרון שד עדתי", באתר mynet‏ הוד השרון, 24 בדצמבר 2018
אינטימי (תוכנית טלוויזיה)

אינטימי היא תוכנית ראיונות ישראלית בהגשת רפי רשף, שמשודרת החל מ-31 באוקטובר 2015. בעבר שודרה בערוץ עשר, והחל מ-21 במרץ 2019 משודרת בקשת 12. בכל תוכנית עורך רשף ראיון אישי עם אישיות מפורסמת. בתחילת התוכנית מספר רשף מספר פרטים על האישיות המתראיינת מולו בליווי תמונות מחיי המרואיין המופיעות ברקע. בתוכנית מתמקד המראיין בחלקים מחייו של המרואיין החל מילדותו, משפחתו ועד ימינו אנו. בעבר המוזיקה שליוותה את התוכנית היא נעימת השיר "יומן מסע" של אביב גפן. בסוף התוכנית נוהג רשף לשאול את המרואיין "מה היית רוצה שיהיה כתוב על המצבה שלך?" חמש עם רפי רשף אינטימי, במיזם "אישים" לתיעוד היצירה הישראלית אינטימי, באתר 10TV